paragraph_text: Mladi kralj Eduard i njegov brat Rikard zatočeni su, tobože radi vlastite sigurnosti, u London Tower i nikada više nisu viđeni. O tome što se poslije događalo može se samo nagađati, a smatra se da su najvjerojatnije ubijeni. Rikarda su optuživali za njihovu smrt premda to nikada nije bilo dokazano. Rikard se nakon njihovog zatočenja dao 6. srpnja 1483. okruniti za engleskog kralja.